Alvin Lee

pisi|Alvin Lee esinemas 1978. aastal Hollandis Bredas
Alvin Lee (sünninimi Graham Anthony Barnes; 19. detsember 1944 Nottingham, Inglismaa – 6. märts 2013 Estepona, Hispaania) oli inglise kitarrist, laulja ja laulukirjutaja. Ta oli eelkõige tuntud blues rocki ansambli Ten Years After kitarristi ja lauljana.

Kitarri hakkas Lee mängima 13-aastaselt. Koos Ten Years Afteri hilisema basskitarristi Leo Lyonsiga hakkas Lee mängima juba 1960. aastal. Ansambel Ten Years After kujunes lõpuks välja 1966. aastal ning aasta hiljem ilmus ansambli omanimeline debüütalbum. 17. augustil 1969 esines Lee Ten Years Afteri koosseisus Woodstocki festivalil ning paistis seal silma energilise, väljendusrikka ja virtuoosse mängustiili poolest."Alvin Lee and Woodstock Remembered – 50 Years After". americanbluesscene.com. 9.4.2020. Vaadatud 2.1.2025 Kõige silmapaistvam oli nende kuuendana ja viimasena kõlanud laul, üheksaminutiline "I'm Going Home", mida peeti ka festivali üheks tipphetkeks.Ten Years After. allmusic.com. Vaadatud 2.1.2025"Woodstock 1969 Lineup and Songlist". digitaldreamdoor.com. Vaadatud 2.1.2025

Aastatel 1967–1974 salvestas ta koos Ten Years Afteriga kaheksa stuudioalbumit. Pärast seda, kui ansambel sõlmis 1971. aastal plaadilepingu Columbia Recordsiga, kaugenes ansambel neile iseloomulikust Briti bluesrockilikust stiilist ja võttis popilikuma suuna.Nelson, Valerie J. (6.3.2013). "Alvin Lee dies at 68; guitar virtuoso with Ten Years After". Los Angeles Times. latimes.com. Vaadatud 2.1.2025 Ansambel läks laiali pärast albumi "Positive Vibrations" ilmumist 1974. aastal.

1973. aastal salvestas Lee koos Mylon LeFevre'iga albumi "On the Road to Freedom", millel tegid kaasa veel mitmed tuntud muusikud, teiste seas George Harrison, Ronnie Wood ja Steve Winwood. 1970. aastate keskpaigas alustas Lee soolokarjääri. Tema viimane sooloalbum “Still on the Road to Freedom" ilmus 2012. aasta sügisel.

1983. aastal tuli Ten Years After uuesti kokku ja esines Readingi festivalil. Pärast seda tuldi 1980. aastate lõpus uuesti püsivalt kokku ning 1989. aastal salvestati pärast 15 aastat hiljem uus album, "About Time", mis jäi küll viimaseks, kus Lee kaasa tegi.

Lee suri 68-aastaselt 6. märtsil 2013 Hispaanias operatsiooni käigus tekkinud tüsistuste tõttu."Guitarist Alvin Lee of Ten Years After dies at 68". cbsnews.com. 6.3.2013. Vaadatud 2.1.2025

 Diskograafia 
 Stuudioalbumid 
 "Pump Iron!" (1975)
 "Let It Rock" (1978)
 "Rocket Fuel" (1978)
 "Ride On" (1979)
 "Free Fall" (1980)
 "RX5" (1981)
 "Detroit Diesel" (1986)
 "Zoom" (1992)
 "Nineteen Ninety-Four" (1994)
 "In Tennessee" (2004)
 "Saguitar" (2007)
 "Still on the Road to Freedom" (2012)

 Koostööalbumid 
 "On the Road to Freedom" (1973; koos Mylon LeFevre'iga)

 Kontsertalbumid 
 "In Flight" (1974)
 "Live at Rockpalast" (1978)
 "Live In Vienna" (1994)
 "The Last Show" (2013)

 Viited 

 Välislingid 
 Muusiku koduleht

Kategooria:Suurbritannia kitarristid
Kategooria:Sündinud 1944
Kategooria:Surnud 2013